Περιφερειακή Ενότητα Καστοριάς

05-06 Ιουνίου Ι Παραδοσιακό Πανηγύρι στο Νταηλάκη Καστοριάς
2026-05-07 08:00 - 17:00 (Europe/Athens) | Στο χώρο της παιδικής χαράς στο Νταηλάκη
Ο Πολιτιστικός Σύλλογος Νταηλάκη Καστοριάς «Η ΠΡΟΟΔΟΣ», διοργανώσει διήμερο παραδοσιακό πανηγύρι,στις 05 και 06 Ιουνίου , με αφορμή την εορτή των Αγίων Πάντων, που είναι ο ομώνυμος Ιερός Ναός της περιοχής.
Οι εκδηλώσεις θα γίνουν στο χώρο της παιδικής χαράς στο Νταηλάκη και θα πλαισιωθούν με ζωντανή παραδοσιακή μουσική.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

7–10 Μαΐου 2026 | η Μουσική Άνοιξη ξανά στην Καστοριά!
2026-05-08 08:00 - 2026-05-10 22:00 | Καστοριά, Καστοριά, Greece
Η Π.Ε. Καστοριάς συνδιοργανώνει τη μεγάλη καλλιτεχνική συνάντηση Μουσικών Σχολείων «Μουσική Άνοιξη: Δοξάτος, Μουσικά Σύνολα στα Αρχοντικά της Καστοριάς»!
7–10 Μαΐου 2026Καστοριά – Συναυλίες σε ιστορικά αρχοντικά14 Μουσικά Σχολεία | 1000+ μαθητές & εκπαιδευτικοί | Εκπαιδευτικά workshops & masterclasses
Η δράση έχει την έγκριση του Ι.Ε.Π. – Υ.ΠΑΙ.Θ.Α. και τελεί υπό την αιγίδα της Δ.Δ.Ε. Καστοριάς.Με τη στήριξη της Ι.Μ. Καστοριάς, των Δήμων Καστοριάς & Άργους Ορεστικού, της Εφορείας Αρχαιοτήτων και της Π.Ε. Καστοριάς.
Ακολουθεί το αναλυτικό Πρόγραμμα του Φεστιβάλ

9–19 Μαΐου | Εκδηλώσεις Μνήμης για τη Γενοκτονία του Ποντιακού Ελληνισμού στην Καστοριά
2026-05-09 20:00 - 2026-05-19 12:00 | Ποντιακά Σωματεία του Νομού Καστοριάς
Τα Ποντιακά Σωματεία του Νομού Καστοριάς, τιμώντας την ετήσια επέτειο μνήμης της γενοκτονίας του Ελληνισμού του Πόντου και της Μικράς Ασίας, συνδιοργανώνουν και φέτος μια σειρά εκδηλώσεων με στόχο τη διατήρηση της ιστορικής μνήμης, την απόδοση τιμής στα χιλιάδες θύματα και την ανάδειξη του διαχρονικού αιτήματος για τη διεθνή αναγνώριση της γενοκτονίας.
🗓️ Σάββατο 9 Μαΐου | Ώρα προσέλευσης: 20:00Στο Πνευματικό Κέντρο Πενταβρύσου θα πραγματοποιηθεί ομιλία της Έφης Κοτσόγιαννου με θέμα «Η Γενοκτονία του Ποντιακού Ελληνισμού», καθώς και παρουσίαση σύντομου θεατρικού έργου (μονόπρακτο).
🎶 Σάββατο 16 Μαΐου | Ώρα προσέλευσης: 20:00Στο μεγάλο αμφιθέατρο του Πανεπιστημίου Καστοριάς διοργανώνεται μουσική εκδήλωση αφιερωμένη στη μνήμη και τη μουσική παράδοση του Πόντου. Θα παρουσιαστούν τραγούδια για την προσφυγιά και τη χαμένη πατρίδα, ενώ ξεχωρίζει η απόδοση του έργου «Η Καμπάνα του Πόντου» του Φίλωνα Κεντίδη από τη χορωδία του Συλλόγου Νέας Λεύκης. Θα ακολουθήσει παράθεση catering.
⛪ Κυριακή 17 Μαΐου | Πρωί & Ώρα προσέλευσης: 20:00Το πρωί θα τελεστούν επιμνημόσυνες δεήσεις σε Ιερούς Ναούς με προσφορά κολλύβων. Το βράδυ, στο μικρό αμφιθέατρο του Πανεπιστημίου Καστοριάς, η εκπαιδευτικός Σόνια Ευθυμιάδου θα πραγματοποιήσει ομιλία με θέμα τη γενοκτονία. Η εκδήλωση θα ολοκληρωθεί με την παρουσίαση του πυρρίχιου χορού Σέρρα από τα σωματεία του Νομού και θα ακολουθήσει catering.
🕯️ Δευτέρα 18 Μαΐου | Ώρα: 21:00Θα πραγματοποιηθεί φωταγώγηση του κτιρίου της Π.Ε. Καστοριάς με προβολή του συμβόλου της γενοκτονίας «G». Στη συνέχεια θα ακολουθήσει λαμπαδοφορία στη μνήμη των θυμάτων, με διαδρομή από το κτίριο της Π.Ε. προς το Μνημείο Γενοκτονίας στο Πάρκο Ολυμπιακής Φλόγας και κατάληξη στο Δημαρχείο Καστοριάς. Παράλληλα θα φωταγωγηθούν και τα τρία Δημαρχεία του Νομού.
🙏 Τρίτη 19 Μαΐου | Ώρα: 08:00 & 11:00Θεία Λειτουργία θα τελεστεί στην Ιερά Μητρόπολη Καστοριάς (08:00), ενώ θα ακολουθήσει ομιλία από τον Αντιδήμαρχο Πολιτισμού Αλέξανδρο Μακρίδη. Στις 11:00 θα πραγματοποιηθεί κατάθεση στεφάνων στο Πάρκο Μακεδονομάχων και ανάγνωση ψηφίσματος διαμαρτυρίας από τον Σύλλογο Ποντίων Φοιτητών Καστοριάς.
🤝 Η Περιφερειακή Ενότητα Καστοριάς στηρίζει ενεργά τις εκδηλώσεις, ενισχύοντας δράσεις που διατηρούν ζωντανή την ιστορική μνήμη και αναδεικνύουν την πολιτιστική ταυτότητα του τόπου.

10 Μαΐου | Παπαρρόδεια 2025, Εκδηλώσεις Μνήμης για τη Μάχη του Δισπηλιού.
2026-05-10 08:00 - 13:00 | Δισπηλιό Καστοριάς, Δισπηλιό
🇬🇷 Ο Εκπολιτιστικός Σύλλογος Δισπηλιού, για άλλη μια χρονιά, διοργανώνει τις εκδηλώσεις τιμής και μνήμης «Παπαρρόδεια 2026», στο πλαίσιο της προσπάθειας ανάδειξης της Μάχης του Δισπηλιού, η οποία έλαβε χώρα στις 15 Απριλίου 1941.
⚔️ Η μάχη αυτή, καταγεγραμμένη στην επίτομη Ιστορία του Ελληνοϊταλικού και Ελληνογερμανικού Πολέμου από το ΓΕΣ/ΔΙΣ, αποτελεί τη μοναδική «εκ συναντήσεως» και «επί ανοικτού πεδίου» σύγκρουση του Ελληνογερμανικού πολέμου. Παρά την αριθμητική υπεροχή και την ισχύ των γερμανικών δυνάμεων, η ηρωική αντίσταση των ελληνικών τμημάτων κατάφερε να καθυστερήσει την προέλαση, προσφέροντας πολύτιμο χρόνο στον ελληνικό στρατό.
🕯️ Ιδιαίτερη τιμή αποδίδεται στον Ταγματάρχη Πυροβολικού Ιωάννη Παπαρρόδου, ο οποίος έπεσε μαχόμενος στο Δισπηλιό μαζί με δώδεκα πυροβολητές του, αρνούμενος να παραδοθεί. Η θυσία του αποτελεί διαχρονικό σύμβολο ηρωισμού και καθήκοντος προς την πατρίδα.

🗓️ Κυριακή 10 Μαΐου 2026 | Πρόγραμμα Εκδηλώσεων :
⛪ 07:30΄ Αρχιερατικό Συλλείτουργο, Δοξολογία και Μνημόσυνο🍞 10:40΄ Χορήγηση κολλύβων🚶 10:50΄ Πομπή στο Ηρώο🕊️ 11:00΄ Επιμνημόσυνη δέηση, προσκλητήριο πεσόντων ηρώων, κατάθεση στεφάνων, τήρηση ενός λεπτού σιγής και εθνικός ύμνος🎤 11:30΄ 1η Ομιλία (οι ομιλίες θα οριστικοποιηθούν μετά τη δήλωση των υποψήφιων ομιλητών)🥂 12:15΄ Δεξίωση παρευρισκομένων

📜 Η μνήμη των πεσόντων παραμένει ζωντανή μέσα από τις δράσεις του Συλλόγου, τόσο μέσω των ετήσιων εκδηλώσεων τιμής όσο και μέσω της συνεχούς ιστορικής τεκμηρίωσης και προβολής της μάχης.
🏛️ Η ανταπόκριση συγγενών του ήρωα Παπαρρόδου, καθώς και αρχών από τη γενέτειρά του, τη Λαμία, αναδεικνύει το ευρύτερο πανελλήνιο ενδιαφέρον για τη διατήρηση της ιστορικής μνήμης.
🤝 Η Περιφερειακή Ενότητα Καστοριάς στέκεται αρωγός στην προσπάθεια αυτή, καθώς και σε κάθε πρωτοβουλία που συμβάλλει στην ανάδειξη της τοπικής και εθνικής ιστορικής κληρονομιάς.

10 Μαΐου | Γιορτή Μητέρας, Πνευματικό Κέντρο Πενταβρύσου
2026-05-10 18:00 - 22:00 | Πνευματικό Κέντρο Πενταβρύσου
O Πολιτιστικός Σύλλογος ¨Παπαδοπούλειος Βιβλιοθήκη Πενταβρύσου¨ πραγματοποιεί εκδήλωση για τη «Γιορτή της Μητέρας» στο Πνευματικό Κέντρο Πενταβρύσου, την Κυριακή 10 Μαΐου 2026, αναγνωρίζοντας τον καθοριστικό ρόλο της μητέρας στην οικογένεια, την κοινωνία και τη μετάδοση αξιών.
Η μητέρα αποτελεί σύμβολο ανιδιοτελούς αγάπης, φροντίδας, θυσίας και δύναμης. Είναι αυτή που μεταλαμπαδεύει αξίες, διατηρεί τα ήθη και τα έθιμα, και διαμορφώνει τις επόμενες γενιές με στοργή και προσήλωση.
🤝 Η εκδήλωση αποτελεί φόρο τιμής σε όλες τις μητέρες και υπενθυμίζει τη διαχρονική συμβολή τους στη διατήρηση της κοινωνικής συνοχής και της πολιτιστικής μας ταυτότητας.

15-17/05/26 | Ανθοκομική Έκθεση στη Χλόη Καστοριάς!
2026-05-15 10:00 - 2026-05-17 17:00 | Περιοχή Χλόη, Χλόη Καστοριάς, Greece
Ο Πολιτιστικός Σύλλογος ” ΦΟΥΝΤΟΥΚΛΗ-ΧΛΟΗ” διοργανώνει την καθιερωμένη Ανθοκομική Έκθεση, η οποία θα πραγματοποιηθεί στις 15, 16 και 17 Μαΐου 2026, στην περιοχή «Βρύση» Φουντουκλή. Έναν θεσμό που προάγει την τοπική δημιουργία, ενισχύει τη συμμετοχή των νέων και συμβάλλει στην πολιτιστική ανάπτυξη του τόπου.
Η Περιφερειακή Ενότητα Καστοριάς στηρίζει πρωτοβουλίες που ενδυναμώνουν την τοπική κοινωνία και αναδεικνύουν την πολιτιστική μας ταυτότητα.

16-17 Μαϊου | 3ο Πανελλήνιο Τουρνουά Ακαδημιών Ποδοσφαίρου στην Καστοριά
2026-05-16 08:30 - 2026-05-17 17:00 | ΔΑΚ Καστοριάς, Καστοριά, Καστοριά, 52100, Greece
Ο Αθλητικός Σύλλογος Καστοριάς 1980 είναι ένα ενεργό σωματείο, το οποίο αριθμεί 160 αθλητές και αθλήτριες και απασχολεί 8 προπονητές στα τμήματα ποδοσφαίρου και στίβου. Διαθέτει αγωνιστικά τμήματα που συμμετέχουν τόσο σε τοπικό όσο και σε πανελλήνιο επίπεδο.
Στις 16 και 17 Μαϊου, στο ΔΑΚ Καστοριάς, ο σύλλογος θα διοργανώσει το 3ο Πανελλήνιο Τουρνουά Ακαδημιών Ποδοσφαίρου για παιδιά ηλικίας 5 έως 12 ετών, σε μια σημαντική προσπάθεια ανάδειξης του αθλητισμού στην περιοχή μας. Στο τουρνουά αναμένεται η συμμετοχή περίπου 800 μικρών αθλητών από 15 περίπου ομάδες απ’ όλη την Ελλάδα.
Η Περιφερειακή Ενότητα Καστοριάς στέκεται αρωγός σε αυτή τη σημαντική πρωτοβουλία, αναγνωρίζοντας τη σημασία του αθλητισμού για τη νεολαία και τη συμβολή τέτοιων δράσεων στην τουριστική, πολιτιστική και κοινωνική ανάδειξη της περιοχής.

19-23 Μαΐου | Υπαίθριες Πολιτιστικές Εκδηλώσεις στην Πτελέα
2026-05-19 08:00 - 2026-05-23 23:30 | Πτελέα Καστοριάς.
👉Η Π.Ε. Καστοριάς συνδιοργανώνει για άλλη μια χρονιά με τον Εκπολιτιστικός – Επιμορφωτικός Σύλλογος «Άγιος Νικόλαος» υπαίθριες πολιτιστικές εκδηλώσεις από τις 19 έως και τις 23 Μαΐου 2026 στην Πτελέα Καστοριάς.
📅 Το πρόγραμμα των εκδηλώσεων περιλαμβάνει:
• 19/05: Δράσεις «Αγαπώ και φροντίζω το περιβάλλον», με καθαριότητα και καλλωπισμό δημόσιων χώρων.
• 20/05: Εκκλησιασμός στο παρεκκλήσι του Αγίου Νικολάου.
• 20–23/05: Έκθεση φωτογραφίας και τοπικών παραδοσιακών φορεσιών στην αίθουσα του Συλλόγου (πρώην δημοτικό σχολείο Πτελέας), ανοιχτή καθ’ όλη τη διάρκεια της ημέρας.
• 23/05: Παραδοσιακό γλέντι στον προαύλιο χώρο του σχολείου, με ζωντανή ορχήστρα και τη συμμετοχή χορευτικών συγκροτημάτων από την περιοχή και τη Δυτική Μακεδονία.
🎶 Οι εκδηλώσεις περιλαμβάνουν ακόμη μουσικές βραδιές με παραδοσιακή και λαϊκή μουσική, λατρευτικές δράσεις και πρωτοβουλίες περιβαλλοντικής ευαισθητοποίησης, με αποκορύφωμα το μεγάλο γλέντι για το κοινό.
🤝 Η Περιφερειακή Ενότητα Καστοριάς στηρίζει διαχρονικά τέτοιες δράσεις, που διατηρούν ζωντανή την παράδοση και ενισχύουν τη συνοχή των τοπικών κοινωνιών.

20-21 Μαϊου | Πολιτιστικές Εκδηλώσεις στην Καλλιθέα Καστοριάς!
2026-05-20 20:00 - 2026-05-21 23:30 | Πλατεία Καλλιθέας, Καστοριά, Greece
Ο Εξωραϊστικός & Μορφωτικός Σύλλογος Καλλιθέας Καστοριάς, με ιστορία από το 1978, συμβάλλει ενεργά στη διατήρηση της πολιτιστικής κληρονομιάς και την πνευματική και κοινωνική ανάπτυξη της τοπικής κοινότητας. Μέσα από δράσεις εθελοντισμού, καλλωπισμού και πολιτιστικών εκδηλώσεων, διατηρεί ζωντανά τα ήθη και τα έθιμα της περιοχής.
Στο πλαίσιο αυτό, διοργανώνει και φέτος παραδοσιακό γλέντι στις 20 & 21 Μαΐου, στην πλατεία Καλλιθέας, με αφορμή την εορτή των Αγίων Κωνσταντίνου και Ελένης. Το πρόγραμμα περιλαμβάνει παραδοσιακή μουσική και χορούς, ενώ η είσοδος για το κοινό είναι ελεύθερη.
Η Περιφερειακή Ενότητα Καστοριάς στηρίζει τη δράση, ενισχύοντας πρωτοβουλίες που προάγουν τον πολιτισμό και την τοπική παράδοση.

23 Μαΐου | Αγώνες Αγωνιστικής Αναρρίχησης!
2026-05-23 08:00 - 18:00 | Κλειστό Γυμναστήριο Νεστορίου, Νεστόριο, Greece
Ο Σύλλογος Ορεινών Δραστηριοτήτων Καστοριάς (ΣΟΔΚ) διοργανώνει Πανελλήνιο–Διασυλλογικό αγώνα Boulder Αγωνιστικής Αναρρίχησης, το Σάββατο 23 Μαΐου 2026, στο Κλειστό Γυμναστήριο Νεστορίου.
Συμμετέχουν 120 νεαροί αθλητές (6–14 ετών) από όλη την Ελλάδα σε μια γιορτή του αθλήματος που προάγει το ήθος, την πειθαρχία και τη φυσική άσκηση.
Η Περιφερειακή Ενότητα Καστοριάς στηρίζει έμπρακτα τη διοργάνωση, ενισχύοντας τη δυναμική του αθλητικού τουρισμού και την ανάπτυξη νέων.

23-24 Μαΐου | Τουρνουά Ακαδημιών Ποδοσφαίρου-Γήπεδο Μεσοποταμίας
2026-05-23 08:00 - 2026-05-24 20:00 | Δημοτικό Γήπεδο Μεσοποταμίας
Ο Αθλητικός Σύλλογος Ελπίδες Μεσοποταμίας διοργανώνει Τουρνουά Ακαδημιών Ποδοσφαίρου, το οποίο θα διεξαχθεί στο Δημοτικό Γήπεδο Μεσοποταμίας στις 23– 24 Μαΐου.
Το τουρνουά συγκεντρώνει ομάδες από την Π.Ε. Καστοριάς αλλά και τη Δυτική Μακεδονία, όπως ο ΠΑΟΚ Γρεβενών, η Ακαδημία Σιάτιστας και ο Ατρόμητος Πτολεμαΐδας.
Η Π.Ε. Καστοριάς ενθαρρύνει τέτοιες πρωτοβουλίες που ενισχύουν τη νεανική συμμετοχή στον αθλητισμό και συμβάλλουν στην κοινωνική και σωματική καλλιέργεια των παιδιών και των νέων.
Τουρνουά Ακαδημιών Ποδοσφαίρου στη Μεσοποταμία!
Οι Μικροί αθλητές από όλη τη Δυτική Μακεδονία ενώνουν τις δυνάμεις τους μέσα από το παιχνίδι, τη συνεργασία και τη χαρά του αθλητισμού!

29 Μαΐου – 1 Ιουνίου | Παραδοσιακό Πανηγύρι Λεύκης Καστοριάς
2026-05-29 19:00 - 2026-06-01 23:30 | Λεύκη Καστοριάς, Λεύκη, Καστοριά, Greece
Ο Πολιτιστικός και Αθλητικός Σύλλογος (ΠΑΣ) Λεύκης διοργανώνει τετραήμερο παραδοσιακό πανηγύρι, από 29 Μαΐου έως 1 Ιουνίου 2026, με αφορμή τον εορτασμό του Αγίου Πνεύματος.

Οι εκδηλώσεις θα πραγματοποιηθούν στον χώρο της εκκλησίας του χωριού, αναβιώνοντας το παραδοσιακό χοροστάσι, με ελεύθερη είσοδο για το κοινό, και θα πλαισιωθούν από τοπικά χορευτικά συγκροτήματα, ζωντανή παραδοσιακή μουσική και πολιτιστικές δράσεις.
Η διοργάνωση προσελκύει κάθε χρόνο πλήθος επισκεπτών από την ευρύτερη περιοχή, συμβάλλοντας ουσιαστικά στη διατήρηση και ανάδειξη των τοπικών εθίμων και της πολιτιστικής παράδοσης.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

30– 31 Μαΐου / Τουρνουά Ακαδημιών Ποδοσφαίρου Γήπεδο Μαυροχωρίου
2026-05-30 09:30 - 2026-05-31 17:30 | Γήπεδο Μαυροχωρίου
Ο Α.Σ. « Ελπίδες Μεσοποταμίας » διοργανώνει το Τουρνουά Ακαδημιών Ποδοσφαίρου, το οποίο θα διεξαχθεί στο Δημοτικό Γήπεδο Μαυροχωρίου στις 30– 31 Μαΐου.
Το τουρνουά συγκεντρώνει ομάδες από την Π.Ε. Καστοριάς αλλά και τη Δυτική Μακεδονία, όπως ο ΠΑΟΚ Γρεβενών, η Ακαδημία Σιάτιστας και ο Ατρόμητος Πτολεμαΐδας.
Η Π.Ε. Καστοριάς ενθαρρύνει τέτοιες πρωτοβουλίες που ενισχύουν τη νεανική συμμετοχή στον αθλητισμό και συμβάλλουν στην κοινωνική και σωματική καλλιέργεια των παιδιών και των νέων.
Τουρνουά Ακαδημιών Ποδοσφαίρου στο Μαυροχώρι!
Οι Μικροί αθλητές από όλη τη Δυτική Μακεδονία ενώνουν τις δυνάμεις τους μέσα από το παιχνίδι, τη συνεργασία και τη χαρά του αθλητισμού!

30 Μαΐου| Εκδήλωση παρουσίασης βιβλίου αφιερωμένη στον εθελοντισμό και την αλληλεγγύη στο Άργος Ορεστικό.
2026-05-30 19:00 - 20:30 | Πολιτιστικό Κέντρο Άργους Ορεστικού
Εκδήλωση «Πράξη Αγία – Αιμοδοσία» μία ξεχωριστή δράση αφιερωμένη στην αξία του εθελοντισμού, της προσφοράς και της αλληλεγγύης προς τον συνάνθρωπο.
Στο πλαίσιο αυτό, το Σάββατο 30 Μαΐου και ώρα 19:00, στο Πολιτιστικό Κέντρο Άργους Ορεστικού, θα πραγματοποιηθεί μια ιδιαίτερη διαδραστική εκδήλωση με αφορμή την παρουσίαση βιβλίου, η οποία θα πλαισιωθεί από θεατρικό δρώμενο, ζωντανή μουσική, τραγούδια και ενημερωτικές παρεμβάσεις σχετικές με την εθελοντική αιμοδοσία και την κοινωνική προσφορά.
Η Περιφερειακή Ενότητα Καστοριάς στηρίζει δράσεις που προάγουν τον εθελοντισμό, την κοινωνική ευαισθησία και την αλληλεγγύη.

31 Μαΐου | Μουσική Εκδήλωση από το Σπασμένο Ρόδι στον πεζόδρομο της Ερμού, Καστοριά!
2026-05-31 20:00 - 23:30 | Καστοριά, Καστοριά, Greece
🎶 Ο Πολιτιστικός & Περιβαλλοντικός Σύλλογος «Σπασμένο Ρόδι» σας προσκαλεί την Κυριακή 31 Μαΐου 2026 στον πεζόδρομο της Ερμού στην Καστοριά, σε μια μουσική βραδιά με έντεχνο ελληνικό τραγούδι!
Μια εκδήλωση χωρίς κερδοσκοπικό χαρακτήρα, με στόχο τη στήριξη του “Abraams Wine Festival 2026” και την ανάδειξη της Καστοριάς ως πολιτιστικού και τουριστικού προορισμού των Βαλκανίων.
📍 Πεζόδρομος Ερμού, Καστοριά🗓 Κυριακή 31/05/2026🎵 Είσοδος ελεύθερη
Σας περιμένουμε! ✨

5–7 Ιουνίου 2026 | 12ο Τουρνουά Παλαιμάχων Ποδοσφαιριστών στο ΔΑΚ Καστοριάς
2026-06-05 15:00 - 2026-06-07 21:00 | ΔΑΚ Καστοριάς, Καστοριά, Καστοριά, 52100, Greece
Η ΕΠΣ Καστοριάς και οι Παλαίμαχοι Καστοριάς διοργανώνουν το 12ο Τουρνουά Παλαιμάχων Ποδοσφαιριστών, 5–7 Ιουνίου 2026 στο Δημοτικό Αθλητικό Κέντρο Καστοριάς.
Πρόκειται για μια διοργάνωση διεθνούς εμβέλειας, με τη συμμετοχή ομάδων από την Ελλάδα και το εξωτερικό, που συνδυάζει τον αθλητισμό με την εξωστρέφεια και την προβολή της περιοχής, φιλοξενώντας δεκάδες αθλητές και συνοδούς.
Στη φετινή διοργάνωση θα δώσουν το «παρών» σημαντικές προσωπικότητες του ελληνικού ποδοσφαίρου, όπως οι: Παράσχος, Μήνου, Νταμπίζας, Γρηγόρης Παπαβασιλείου, Ρότσα, Βοϊτσίδης, Αλεξιάδης, καθώς και άλλοι καταξιωμένοι παλαίμαχοι ποδοσφαιριστές.
Ξεχωριστή διάσταση στη διοργάνωση δίνει ο κοινωνικός της χαρακτήρας, μέσα από δράσεις αλληλεγγύης που ενισχύουν οικογένειες σε ανάγκη.
Η στήριξη της ΠΕ Καστοριάς επιβεβαιώνει τη διαρκή της δέσμευση στην ενίσχυση αθλητικών και κοινωνικών πρωτοβουλιών που προάγουν τον πολιτισμό, την αλληλεγγύη και την ανάπτυξη της τοπικής κοινωνίας.

5-6 Ιουνίου | Πολιτιστικές Εκδηλώσεις στο Νταηλάκη Καστοριάς!
2026-06-05 21:00 - 2026-06-06 23:30 | Νταηλάκη Καστοριάς
Ο Πολιτιστικός Σύλλογος Νταηλάκη Καστοριάς «Η ΠΡΟΟΔΟΣ» δραστηριοποιείται ενεργά στη διατήρηση και ανάδειξη της πολιτιστικής κληρονομιάς της περιοχής, συμβάλλοντας διαχρονικά στην κοινωνική και πολιτιστική ζωή του τόπου.

Στο πλαίσιο αυτό, διοργανώνει και φέτος διήμερες πολιτιστικές εκδηλώσεις στις 5 & 6 Ιουνίου, στη θέση «Φούρκα», με αφορμή τον εορτασμό της εκκλησίας των Αγίων Πάντων. Το πρόγραμμα περιλαμβάνει παραδοσιακή μουσική και χορούς από χορευτικά τμήματα συλλόγων, προσφέροντας ένα αυθεντικό παραδοσιακό γλέντι για μικρούς και μεγάλους, με ελεύθερη είσοδο για το κοινό.
Η Περιφερειακή Ενότητα Καστοριάς στηρίζει τη δράση, ενισχύοντας πρωτοβουλίες που προάγουν την πολιτιστική ταυτότητα και διατηρούν ζωντανές τις τοπικές παραδόσεις.

6 & 7 Ιουνίου | 7ο Πανελλήνιο Τουρνουά Ακαδημιών Ποδοσφαίρου στο Αθλητικό Κέντρο Νικολάου.
2026-06-06 08:00 - 2026-06-07 17:00 | Αθλητικό Κέντρο Λεύκη Καστοριάς, Λεύκη, Greece
H Περιφερειακή Ενότητα Καστοριάς συμμετέχει και στηρίζει για ακόμα μια χρονιά το 7ο Πανελλήνιο Τουρνουά Ακαδημιών Ποδοσφαίρου, που διοργανώνει η Α.Ε. Γραμμοχωρίων στις 6 & 7 Ιουνίου στο Αθλητικό Κέντρο Νικολάου.
Μια σπουδαία διοργάνωση που προάγει τις αξίες του αθλητισμού, της ευγενούς άμιλλας, της συνεργασίας και της φιλίας, δίνοντας την ευκαιρία σε μικρούς αθλητές να ζήσουν τη χαρά της συμμετοχής και της ομαδικότητας.
Η παρουσία ομάδων από τη Δυτική Μακεδονία και άλλες περιοχές της χώρας αναδεικνύει τη σημασία του τουρνουά, συμβάλλοντας παράλληλα στην εξωστρέφεια και την προβολή της Καστοριάς.
H Περιφερειακή Ενότητα Καστοριάς στηρίζει τον αθλητισμό και τη νέα γενιά! ⚽️

06 Ιουνίου-01 Ιουλίου| Χριστοπούλεια 2026!
2026-06-06 17:00 - 2026-07-01 23:30 | Καστοριά, Καστοριά, Greece
Ο Πολιτιστικός Σύλλογος Καστοριάς “Αθανάσιος Χριστόπουλος” για άλλη μια χρονιά υλοποιεί μια μοναδική γιορτή γεμάτη πολιτισμό, δημιουργία, μουσική, χορό και ψυχαγωγία!
Τα “Χριστοπούλεια 2026” φιλοξενούν ένα πλούσιο πρόγραμμα δραστηριοτήτων για μικρούς και μεγάλους, προσφέροντας στιγμές έμπνευσης, διασκέδασης και διάδρασης.
Η Περιφερειακή Ενότητα Καστοριάς παραμένει υποστηρικτής δράσεων πολιτισμού και δημιουργικής έκφρασης!
Σάββατο 6 Ιουνίου έως Τετάρτη 1 Ιουλίου.

12-14 Ιουνίου | 23ο Διεθνές Χορωδιακό Φεστιβάλ στο Άργος Ορεστικό
2026-06-12 20:00 - 2026-06-14 22:00 | Άργος Ορεστικό, Πολιτιστικό Κέντρο, Άργος Ορεστικό, Καστοριά, Greece
Ο Επιμορφωτικός Σύλλογος «Η ΟΡΕΣΤΙΣ» Άργους Ορεστικού διοργανώνει και φέτος το 23ο Διεθνές Χορωδιακό Φεστιβάλ στο Άργος Ορεστικό!
📅 12–14 Ιουνίου
📍 Πολιτιστικό Κέντρο Άργους Ορεστικού
Περισσότερες από 15 χορωδίες από την Ελλάδα και το εξωτερικό ενώνουν τις φωνές τους σε ένα μοναδικό τριήμερο γεμάτο μουσική, αρμονία και πολιτισμό.
Η Περιφερειακή Ενότητα Καστοριάς στηρίζει για ακόμη μία χρονιά δυναμικά τον πολιτισμό, ενισχύοντας δράσεις που αναδεικνύουν την περιοχή και προάγουν τη δημιουργική έκφραση.
Σας περιμένουμε όλους σε μια ξεχωριστή μουσική γιορτή!

18-21 Ιουνίου | Έκθεση από το Σύλλογο Φίλοι Εικαστικών Τεχνών Δήμου Καστοριάς
2026-06-18 19:00 - 2026-06-21 23:30 | Αρχοντικό Μπασάρα, Καστοριά, Καστοριά, Greece
O Σύλλογος Φίλων Εικαστικών Τεχνών Δήμου Καστοριάς πραγματοποιεί την ετήσια εικαστική έκθεση του από 18 έως 21 Ιουνίου 2026 στο Αρχοντικό Μπασάρα, στην παραδοσιακή περιοχή Ντολτσό της Καστοριάς.
Η έκθεση φιλοξενεί έργα ζωγραφικής, σχεδίου, χειροτεχνίας και ομαδικών δημιουργιών από 132 δημιουργούς όλων των ηλικιών, αναδεικνύοντας τη δυναμική παρουσία των εικαστικών τεχνών στη Δυτική Μακεδονία και ενισχύοντας την πολιτιστική εξωστρέφεια της περιοχής.
Στο πλαίσιο της κοινωνικής προσφοράς της διοργάνωσης, θα πραγματοποιηθεί δωρεά 20 έργων τέχνης προς το Γενικό Νοσοκομείο Καστοριάς, συμβάλλοντας στην αισθητική αναβάθμιση των χώρων και στη δημιουργία ενός πιο ανθρώπινου περιβάλλοντος για ασθενείς και επισκέπτες.

18-19 Ιουνίου | Φεστιβάλ Παραδοσιακών Χορών και Πολιτισμού στον χώρο της Εμποροπανήγυρης στη Μεσοποταμία.
2026-06-18 21:00 - 2026-06-19 23:30 | Εμποροπανήγυρης στη Μεσοποταμία
Ο Πολιτιστικός Σύλλογος Παραδοσιακών Μακεδονικών Χορών Μεσοποταμίας «Ο Άγιος Δημήτριος», διοργανώνει Φεστιβάλ Παραδοσιακών Χορών και Πολιτισμού, στις 18 & 19 Ιουνίου, στον χώρο της Εμποροπανήγυρης στη Μεσοποταμία.

Οι εκδηλώσεις θα πλαισιωθούν από παραδοσιακή ορχήστρα και τοπικούς χορούς, αποτελώντας γιορτή για μικρούς και μεγάλους.
Η Π.Ε. Καστοριάς στηρίζει δράσεις που ενώνουν την τοπική κοινωνία και προωθούν τη διατήρηση της πολιτιστικής μας ταυτότητας, αναδεικνύοντας τα ήθη, τα έθιμα και την ιστορική συνέχεια του τόπου μας.

19-21 Ιουνίου 2026 | Πανελλήνιο Μουσικό Φεστιβάλ "Η Λιμνωδία" στο Μαυροχώρι Καστοριάς
2026-06-19 17:00 - 2026-06-21 17:00 | Μαυροχώρι Καστοριάς, Μαυροχώρι, Καστοριά, 52100, Greece
Ο Πολιτιστικός Σύλλογος Καστοριάς «Βασίλειος Δόικος», για τρίτηφορά, διοργανώνει το πανελλήνιο μουσικό χορωδιακό φεστιβάλ με τίτλο «Λιμνωδία», το οποίο θα πραγματοποιηθεί στις 19-20-21 Ιουνίου 2026, στην αυλή του Γυμνασίου Μαυροχωρίου Καστοριάς.
Το φεστιβάλ αναμένεται να φιλοξενήσει 20 μουσικά σύνολα, μεταξύ των οποίων και χορωδίες και ορχήστρες, από διάφορα μέρη της Ελλάδας, συμπεριλαμβανομένων πόλεων όπως η Πάτρα, Σοφάδες, Καμμένα Βούρλα, Κέρκυρα, Κοζάνη, Θεσσαλονίκη, Κασσάνδρα Χαλκιδικής, Βόλο, Καρδίτσα, Αλεξανδρούπολη, ενώ αναμένεται απάντηση από την ορχήστρα με γκάιντες από την Φιλιππούπολη Βουλγαρίας και της Ελληνικής Χορωδία.
Αυτή η τριήμερη εκδήλωση θα περιλαμβάνει μουσικές παρουσιάσεις, όπου οι χορωδίες θα ερμηνεύσουν τραγούδια από το ελληνικό και διεθνές ρεπερτόριο, δημιουργώντας μια γιορτινή και εορταστική ατμόσφαιρα στην περιοχή.
Η ΠΕ Καστοριάς στηρίζει για ακόμα μια χρονιά τη δράση και επιβεβαιώνει τη δέσμευσή της στην ενίσχυση δρώμενων που αναβαθμίζουν πολιτιστικά και κοινωνικά τον τόπο μας.

19-21 Ιουνίου|ΟΡΕΣΤΙΚΑ 2026 στο Άργος Ορεστικό!
2026-06-19 20:00 - 2026-06-21 17:00 | Θεατράκι Δημοτικού Ωδείου, Άργος Ορεστικό, Greece
Στις 19, 20 & 21 Ιουνίου 2026, το Θεατράκι του Δημοτικού Ωδείου Άργους Ορεστικού φιλοξενεί ένα πολυθεματικό φεστιβάλ πολιτισμού, τα “ΟΡΕΣΤΙΚΑ 2026” που ενώνει διαφορετικές μορφές τέχνης και δημιουργεί μια μοναδική βιωματική εμπειρία για μικρούς και μεγάλους.
🎭 Θεατρική Παράσταση
«Έρως Ανίκητος»
Σκηνοθεσία & δραματουργική σύνθεση: Αφροδίτη Ματκάρη
🎶 Μουσικές Εκδηλώσεις
• Συναυλία με τον Κώστα Ορφέα Γενιά
• Συναυλία με τους Διάφανους
🖼 Εικαστικές Δράσεις
• Έκθεση ζωγραφικής της Ευπραξίας Παντάζου
«Από μια Κουκίδα»
• Έκθεση φωτογραφίας του Μιλτιάδη Μαλέα
«Απρόσωπο»
🎬 Κινηματογράφος
Προβολές ταινιών μικρού μήκους του Σπύρου Παρίση:
• «Η Επιστροφή»
• «Η Αξιολόγηση»
🧩 Εκπαιδευτικά Εργαστήρια
• Θεατρικό εργαστήριο για παιδιά
• Εργαστήριο αυτοσχεδιασμού για ενήλικες
📍 Τα εργαστήρια θα πραγματοποιηθούν στο Κτήριο Διοίκησης Baja Greece (Ιωάννη Τσεκούρα, Άργος Ορεστικό)
Η δράση πραγματοποιείται από τον Θεατρικό Οργανισμό DIFFERANCE ΑΜΚΕ, με την υποστήριξη της Περιφερειακής Ενότητας Καστοριάς.
Σας περιμένουμε να γιορτάσουμε μαζί τη δύναμη της τέχνης και της συμμετοχής!

20 Ιουνίου | Grand Prix Στίβου στο Άργος Ορεστικό!
2026-06-20 08:00 - 17:00 | ΔΑΚ Άργους Ορεστικού, Άργος Ορεστικό, Άργος Ορεστικό, Καστοριά, 52200, Greece
Ο Φιλαθλητικός Σύλλογος Άργους Ορεστικού, διοργανώνει το Σάββατο 20 Ιουνίου 2026 το Διεθνές Grand Prix Στίβου στο Δημοτικό Αθλητικό Κέντρο Άργους Ορεστικού
Μια σημαντική διοργάνωση, ενταγμένη στο επίσημο καλεντάρι της World Athletics, που συγκεντρώνει κορυφαίους αθλητές από την Ελλάδα και το εξωτερικό, προσφέροντας υψηλού επιπέδου αγώνες και μοναδικές εμπειρίες για το κοινό.
Η στήριξη της ΠΕ Καστοριάς επιβεβαιώνει τη διαρκή της δέσμευση στην προώθηση του αθλητισμού και στην ενίσχυση δράσεων που αναδεικνύουν την περιοχή σε σημείο αναφοράς για μεγάλες διοργανώσεις.
Δείτε εδώ το Ωρολόγιο Πρόγραμμα
Prosklisi GRAND PRIX ΑΡΓΟΥΣ ΟΡΕΣΤΙΚΟΥ 2026

20 & 21 Ιουνίου | Διήμερη Πολιτιστική Εκδήλωση από τον Πολιτιστικό Σύλλογο Αυγής!
2026-06-20 21:00 - 2026-06-21 23:30 | Αυγή (Πλατεία χωριού)
Ο Πολιτιστικός Σύλλογος Αυγής διοργανώνει στις 20 και 21 Ιουνίου 2026 διήμερη πολιτιστική εκδήλωση στην πλατεία του χωριού.
Το πρόγραμμα περιλαμβάνει παρουσιάσεις παραδοσιακών χορευτικών συγκροτημάτων, ζωντανή παραδοσιακή μουσική και γλέντι, με στόχο τη διατήρηση και ανάδειξη της τοπικής πολιτιστικής κληρονομιάς και των παραδόσεων της περιοχής.
Η εκδήλωση αναμένεται να προσελκύσει επισκέπτες από την ευρύτερη περιοχή, συμβάλλοντας στην πολιτιστική δραστηριότητα και την κοινωνική ζωή του τόπου.
Η Περιφερειακή Ενότητα Καστοριάς στηρίζει δράσεις που προάγουν τον πολιτισμό και αναδεικνύουν την πολιτιστική ταυτότητα της περιοχής.
📍 Πλατεία χωριού Αυγής
📅 20 & 21 Ιουνίου 2026

23 Ιουνίου | Αφιέρωμα στα τραγούδια των Σερρών και του κάμπου της Κεντρικής Μακεδονίας από την «ΜΥΗΣΙΣ»
2026-06-23 20:30 - 23:30 | Πάρκο Ολυμπιακής Φλόγας Καστοριάς
Ο Όμιλος Πολιτιστικής Ανάπτυξης «ΜΥΗΣΙΣ» διοργανώνει την Τρίτη 23 Ιουνίου 2026, στο Πάρκο Ολυμπιακής Φλόγας Καστοριάς, ανοιχτή πολιτιστική εκδήλωση.
Το πρόγραμμα περιλαμβάνει αφιέρωμα στα τραγούδια των Σερρών και του κάμπου της Κεντρικής Μακεδονίας, παρουσίαση των χορευτικών τμημάτων του Ομίλου, καθώς και συναυλία του μουσικού συγκροτήματος «Χάλκινα Ηχοχρώματα».
Στην εκδήλωση θα συμμετέχει και πολυμελής αντιπροσωπεία του Πολιτιστικού Συλλόγου Γεωργιανών Ελλάδος «Ρίζες».
Η Περιφερειακή Ενότητα Καστοριάς στηρίζει την εκδήλωση, στο πλαίσιο της ενίσχυσης δράσεων πολιτισμού και εξωστρέφειας της περιοχής.

26-28 Ιουνίου | Γιορτή του Καστοριανού ψαριού στο Απόζαρι!
2026-06-26 19:00 - 2026-06-28 18:00 | Περιοχή Απόζαρι Καστοριά
Ο Πολιτιστικός Σύλλογος Καστοριάς «Το Απόζαρι» διοργανώνει και φέτος τη Γιορτή Καστοριανού Ψαριού, η οποία θα πραγματοποιηθεί στις 26, 27 και 28 Ιουνίου 2026 στην πλατεία Απόζαρι.
Το τριήμερο πρόγραμμα περιλαμβάνει δράσεις αφιερωμένες στη λίμνη Καστοριάς και το περιβάλλον, εκδηλώσεις για παιδιά, μουσικές βραδιές και συμμετοχές τοπικών παραδοσιακών και πολιτιστικών συγκροτημάτων, προσφέροντας ένα ξεχωριστό γιορτινό κλίμα για μικρούς και μεγάλους.
Παράλληλα, θα προσφέρονται δωρεάν τηγανητά ψάρια της λίμνης στους επισκέπτες, ενώ την Κυριακή 28 Ιουνίου θα πραγματοποιηθεί διαγωνισμός ψαρέματος με απονομή βραβείων και αναμνηστικών στους συμμετέχοντες.
Η Περιφερειακή Ενότητα Καστοριάς στηρίζει δράσεις που προάγουν την πολιτιστική κληρονομιά και διατηρούν ζωντανές τις τοπικές παραδόσεις.

27 Ιουνίου | Πολιτιστικές Εκδηλώσεις στον Λόφο του Αγίου Διονυσίου στην Κορησό!
2026-06-27 08:00 - 17:00 | Λόφος Αγ. Διονυσίου Κορησός, Κορησός Καστοριάς, Καστοριά, Greece
Ο Επιμορφωτικός Σύλλογος Κορησού «Άγιος Διονύσιος» συνεχίζει διοργανώνει πολιτιστική εκδήλωση το Σάββατο 27 Ιουνίου στον λόφο του Αγίου Διονυσίου Κορησού, με αφορμή τον εορτασμό της ομώνυμης εκκλησίας.
Η εκδήλωση περιλαμβάνει ζωντανή παραδοσιακή μουσική και παρουσίαση τοπικών χορευτικών συγκροτημάτων, με ελεύθερη είσοδο για το κοινό.
Η Περιφερειακή Ενότητα Καστοριάς στηρίζει έμπρακτα τις πολιτιστικές δράσεις που προάγουν την τοπική παράδοση και ενισχύουν την κοινωνική συνοχή.

27 Ιουνίου | Πολιτιστικές Εκδηλώσεις στους Λαχανοκήπους Καστοριάς!
2026-06-27 20:00 - 23:30 | Γηπέδο Λαχανοκήπων ΠΕ Καστοριάς
🏛️ Ο Αθλητικός, Εξωραϊστικός και Μορφωτικός Σύλλογος Λαχανοκήπων διοργανώνει πολιτιστική εκδήλωση το Σάββατο 27 Ιουνίου 2026, στον χώρο του γηπέδου Λαχανοκήπων.
🎶 Η εκδήλωση περιλαμβάνει ζωντανή παραδοσιακή μουσική, συμμετοχή τοπικών χορευτικών συγκροτημάτων και παραδοσιακό γλέντι με ακούσματα από τη λαϊκή παράδοση του τόπου μας.
🤝 Στόχος της δράσης είναι η διατήρηση των ηθών και εθίμων και η ενίσχυση των δεσμών της τοπικής κοινωνίας.
✅ Η Περιφερειακή Ενότητα Καστοριάς στηρίζει πρωτοβουλίες που προάγουν τον πολιτισμό και την τοπική παράδοση.
